
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei








PL.X. 260/10.04.2006


şi Comunicaţiilor

RAPORT 

asupra propunerii legislative pentru modificarea şi completarea Legii nr.506/2004 privind prelucrarea datelor
 cu caracter personal şi protecţia vieţii private în sectorul comunicaţiilor electronice 
1. În conformitate cu prevederile art.95 din Regulamentul Camerei Deputaţilor republicat, Comisia pentru Tehnologia Informaţiei şi Comunicaţiilor a fost sesizată în fond în vederea examinării şi  întocmirii raportului, cu propunerea legislativă pentru modificarea şi completarea Legii nr.506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, PL.X. 260/10.04.2006.

Iniţiatorii propun introducerea unui nou alineat la art.7 pentru prevenirea traficului neautorizat şi evitarea situaţiei de schimbare a identităţii liniei apelante în relaţia dintre furnizorii de servicii de comunicaţii electronice.
Consiliul Legislativ prin adresa nr. 1361/06.10.2005 avizează favorabil propunerea legislativă.

Comisia juridică, de disciplină şi imunităţi a avizat negativ propunerea legislativă prin avizul nr.260/03.05.2006.

Guvernul României, prin adresa nr.3203/13.12.2005, a comunicat că nu susţine propunerea legislativă, deoarece consideră că ANRC prin anexa nr.1 pct. 3.6.2. din Decizia nr. 1333EN/2003 impune obligaţia furnizorului de reţele publice de comunicaţii electronice de a nu schimba identitatea apelantului.
Examinarea propunerii legislative a avut loc în şedinţa comisiei din data de 9 mai 2006.
2. Propunerea legislativă face parte din categoria legilor ordinare, întrucât modifică prevederile Legii nr.506/2004, care are caracter ordinar.

3. La dezbaterea propunerii legislative au participat, în conformitate cu prevederile art.54 din Regulamentul Camerei Deputaţilor, republicat: din partea Guvernului: dl. secretar de stat Florin Bejan (Ministerul Comunicaţiilor şi Tehnologiei Informaţiei), iar din partea Autorităţii Naţionale de Reglementare în Comunicaţii: dl. preşedinte Dan Georgescu şi dna. vicepreşedinte Alexandrina Hîrţan.

4. La lucrările Comisiei au fost prezenţi 11 deputaţi din totalul de 14 membri ai Comisiei. Raportul Comisiei a fost adoptat cu 10 voturi pentru şi 1 abţinere.


Comisia a hotărât aprobarea propunerii legislative întrucât prin această completare adusă Legii nr.506/2004 se elimină posibilitatea modificării identităţii liniei apelante, practică uzitată de unii operatori în cazul terminării apelurilor internaţionale în reţelele naţionale.

5. Propunerea legislativă a fost respinsă de Senat în şedinţa din 5 aprilie 2006.


6. Potrivit art.75 din Constituţia României, republicată, şi a art.92 din Regulamentul Camerei Deputaţilor, republicat, Camera Deputaţilor este Cameră decizională.


În urma dezbaterii, Comisia propune admiterea cu modificări a propunerii legislative 
PREŞEDINTE,




SECRETAR,

dr. Varujan Pambuccian



Valeriu Ungureanu
I. Amendamente admise

În urma dezbaterii, Comisia propune admiterea propunerii legislative cu următoarele amendamente
	Nr.

crt.
	Text propunere legislativă
	Text propus de Comisie

(autorul amendamentului)
	Motivarea amendamentelor propuse

	1
	Titlul legii

LEGE pentru modificarea şi completarea Legii nr.506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice
	Titlul legii

LEGE pentru completarea art. 7 din Legea nr.506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice 
(Comisia)
	Pentru respectarea dispoziţiilor art.60 din Legea nr.24/2000

	2.
	Articol unic: Legea nr.506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice se modifică şi se completează după cum urmează:
După art.7 alin. (1) se introduce un nou aliniat (1.1) cu următorul conţinut:
„1.1. În cazul interconectării, furnizorul are obligaţia de a transmite la interfaţa dintre cele două reţele identitatea liniei apelante fără a o altera, modifica sau şterge.”
	Articol unic – După alineatul (1) al articolului 7 din Legea nr.506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, publicată în Monitorul Oficial al României, Partea I, nr.1101 din 25 noiembrie 2004, se introduce un nou alineat, alin. (11), cu următorul cuprins: 
„(11) În cazul interconectării, furnizorul are obligaţia de a transmite la interfaţa dintre cele două reţele identitatea liniei apelante fără a o altera, modifica sau şterge.”
(Comisia)
	Pentru respectarea dispoziţiilor art.60 din Legea nr.24/2000

